PREDLOG

Na osnovu člana 168 stav 4 i člana 240a stav 2 Zakona o planiranju prostora i izgradnji objekata (‚‚Službeni list CG‚‚, broj 64/17, 44/18, 63/18 i 82/20), člana 38 stav 1 tačka 2 i 8 Zakona o lokalnoj samoupravi (‚‚Službeni list CG‚‚, broj 2/18, 34/19 i 38/20) i člana 35 Statuta Opštine Andrijevica (‚‚Službeni list CG – opštinski propisi‚‚, broj 32/18), uz prethodnu saglasnost Ministarstva ekologije, prostornog planiranja i urbanizma broj od 2021. godine, Skupština opštine Andrijevica, na sjednici održanoj \_\_\_\_\_\_\_2021. godine, donijela je

**O D L U K U**

**O godišnjoj naknadi za korišćenje prostora za bespravne objekte**

**I OPŠTE ODREDBE**

**Predmet**

**Član 1**

Ovom Odlukom propisuje se: visina, način i kriterijumi plaćanja godišnje naknade za korišćenje prostora za bespravne objekte (u daljem tekstu: naknada) na teritoriji opštine Andrijevica.

**Upotreba rodno osjetljivog jezika**

Izrazi koji se u ovoj odluci koriste za fizička lica u muškom rodu, podrazumijevaju iste izraze za lica u ženskom rodu.

**Plaćanje naknade**

**Član 3**

Naknada se plaća za bespravni objekat:

* Za koji nije podnijet zahtjev za legalizaciju;
* Za koji je u postupku legalizacije donijeto rješenje o odbijanju zahtjeva za legalizaciju.

**Nastanak obaveze plaćanja naknade**

**Član 4**

Obaveza plaćanja naknade nastaje 1. januara godine za koju se obaveza utvrđuje.

Izuzetno od odredbe stava 1 ovog člana, obaveza plaćanja naknade za prvu godinu:

* Za objekte iz člana 3 alineja 1 ove Odluke nastaje 1. januara 2022. godine;
* Za objekte iz člana 3 alineja 2 ove Odluke, nastaje danom donošenja rješenja o odbijanju zahtjeva za legalizaciju.

Organ lokalne uprave nadležan za poslove legalizacije, dužan je da primjerak rješenja iz stava 2 alineja 2 ovog člana, bez odlaganja dostavi organu lokalne uprave nadležnom za poslove lokalnih javnih prihoda (u daljem tekstu: nadležni organ).

**Prestanak obaveze plaćanja naknade**

**Član 5**

Obaveza plaćanja naknade prestaje:

* Za objekte iz člana 3 alineja 1 ove odluke, danom podnošenja zahtjeva za legalizaciju po osnovu kojeg je donijeto rješenje o legalizaciji, odnosno danom uklanjanja objekta;
* Za objekte iz člana 3 alineja 2 ove odluke, danom uklanjanja objekta.

Rješenje o prestanku obaveze plaćanja naknade donosi se:

* U slučaju iz stava 1 alineja 1 ovog člana, u roku od 15 dana od dana donošenja rješenja o legalizaciji;
* U slučaju iz stava 1 alineja 2 ovog člana, u roku od 15 dana od dana podnošenja zahtjeva obveznika naknade za prestanak obaveze plaćanja naknade, odnosno danom uklanjanja objekta.

Organ lokalne uprave nadležan za poslove legalizacije objekata, dužan je da bez odlaganja nadležnom organu dostavi primjerak rješenja o legalizaciji.

**Evidencija obveznika naknade**

**Član 6**

Za utvrđivanje obaveze plaćanja naknade, nadležni organ uspostavlja i vodi evidenciju obveznika naknade.

Za uspostavljanje evidencije iz stava 1 ovog člana koriste se podaci iz katastra nepokretnosti, liste bespravnih objekata iz člana 168 stav 2 Zakona o planiranju prostora i izgradnji objekata i drugih evidencija koje vode organi lokalne uprave i javne službe čiji je osnivač opština.

**II VISINA I KRITERIJUMI ZA UTVRĐIVANJE NAKNADE**

**Utvrđivanje visine naknade**

**Član 7**

Visina naknade obračunava se na godišnjem nivou na osnovu cijene naknade po jedinici površine koja se množi sa bruto površinom bespravnog objekta i stopom naknade prema sledećoj formuli:

VN=CN x BP x S

Pri čemu je: VN – visina naknade CN – cijena naknade po jedinici površine BP – bruto površina bespravnog objekta izražena u m2 S- stopa naknade

**Cijena naknade po m2 bespravnog objekta**

**Član 8**

Cijena naknade po m2 bespravnog objekta određuje se na osnovu prosječne cijene građenja m2 novoizgrađenog stambenog objekta u Crnoj Gori, koju objavljuje organ uprave nadležan za poslove statistike, za godinu koja prethodi godini za koju se naknada utvrđuje.

**Stopa naknade**

**Član 9**

Stopa naknade iznosi 1,00 %.

**III NAČIN UTVRĐIVANJA I PLAĆANJA NAKNADE**

**Utvrđivanje i plaćanje naknade**

**Član 10**

Visinu naknade za tekuću godinu, utvrđuje rješejem organ lokalne uprave nadležan za poslove lokalnih javnih prihoda, do 30. aprila tekuće godine.

Naknada se plaća u dvije jednake rate, od kojih prva dospijeva 30.juna, a druga 31. oktobra godine za koju se naknada utvrđuje.

Izuzetno od roka iz stava 1 ovog člana, visina naknade u slučaju iz člana 4 stav 2 alineja 2, rok za donošenje rješenja o utvrđivanju visine naknade je 15 dana od dana donošenja rješenja o odbijanju zahtjeva za legalizaciju.

**Primjena drugih propisa**

**Član 11**

Na pitanja koja nijesu propisana ovom Odlukom, primjenjuju se odredbe zakona kojim se uređuje poreski postupak i legalizacija bespravnih objekata.

**IV PRELAZNA I ZAVRŠNA ODREDBA**

**Započeti postupci**

**Član 12**

Na postupke utvrđivanja visine naknade započete prije stupanja na snagu ove Odluke, primjenjivaće se odredbe ove Odluke, ukoliko su povoljnije za obveznike naknade.

**Stupanje na snagu**

**Član 13**

Ova odluka stupa na snagu osmog dana od dana objavljivanja u ‚‚Službenom listu Crne Gore – opštinski propisi‚‚.

Broj: \_\_\_\_\_\_\_\_\_

Andrijevica, \_\_\_\_\_\_\_\_\_\_\_2021.godine,

**Skupština opštine Andrijevica**

**P r e d s j e d n i k,**

Mladen Đukić, s.r.